open-index/open-wikipedia-markdown huggingface dataset:
Hugo Fontela

**Hugo Fontela Rodríguez**  ye un pintor asturianu.

La so afición al dibuxu entama na so neñez y más sero, de la mano del pintor asturianu Amado González Hevia, *[[Favila (pintor)|Favila]]*, ingresaría na Escuela d'Artes y Oficios d'Avilés cuando contaba catorce años d'edá. Ingresará depués na Escuela d'Arte d'Uviéu, y cuando diba a entamar a estudiar la llicenciatura de Belles Artes decide treslladase a Nueva York ingresando en *The Art Students League*. 

En 2005 recibió'l Premiu BMW de Pintura, na so ventena edición, y en 2007 algamó'l premiu al meyor artista na Feria d'Arte Gráficu ESTAMPA, concedíu pola Asocación de Críticos d'Arte de Madrid. En 2006, xunto con Juan Hidalgo, participa como invitáu na XVIII Bienal de Pintura de Zamora. Nel añu 2011 el Muséu de l'Abadía de Montserrat, en Barcelona, entama una bayurosa muestra de los sos trabayos fechos n'América, que ye inaugurada polos Príncipes d'Asturies. Esi mesmu añu, como biltu de dos estancies en Rio de Janeiro xunto a Oscar Niemeyer (2009 y 2011), fai la muestra *Niemeyer by Fontela*, nel centru proyectáu pol propiu arquiteutu n'Avilés. Anguaño forma parte de la Galería Carles Taché de Barcelona. Dende l'añu 2005 vive y trabaya en Manhattan.

Anguaño vive y trabaya en Manhattan.

## Referencies
Ángel Pestaña

** Ángel Pestaña Núñez** , foi un anarcosindicalista español nacíu en Santo Tomás d'Ollas, nel conceyu de Ponferrada. Secretariu xeneral de la CNT en varies ocasiones, foi arriendes d'ello fundador del Partido Sindicalista y diputáu en cortes xenerales.

## Biografía
### Carrera política
Proveniente d'un estratu social humilde, bien ceo quedaría güérfanu, viéndose na obligación de ganase la vida dende bien neñu.
Yá con quince años entamaría a mostrar la so personalidá inconformista y el so compromisu social, lo que lu llevaría a ser deteníu nel tiempu de la so estancia en Sestao pola so participación nuna güelga en defensa de la xornada llaboral d'ocho hores.

Exerció tola so vida'l periodismu combativu; foi escritor bayurosu d'ensayos sobre pensamientu políticu y sindical, autor de dalguna novela y de polo menos una obra de teatru: "La ciudad" (un drama moralizante en tres actos); viaxó a Moscú y atrevióse a cuestionar el conceptu de dictadura del proletariáu frente a Lenin y Trotski; compartió amistá con Indalecio Prieto; refugó varies veces formar parte del Conseyu de Ministros; foi tentáu por José Antonio Primo de Rivera y llegó a entrevistase con Albert Einstein cuando esti visitó Barcelona'l 27 de febreru de 1923, Depués d'una conferencia na Real Academia de Ciencies y Artes.

### Segunda República
Depués de la proclamación de la Segunda República Española en 1931, el conflictu ente Pestaña y la FAI afondóse: Pestaña entamó l'aplicación del Manifiestu de los Trenta, una condena nidia de les táctiques de la FAI, colo que consiguió ser espulsáu de la CNT n'agostu. Fundól Partido Sindicalista nos meses finales de 1932.

El partíu amestóse al Frente Popular, y Pestaña foi elixíu pa les Cortes Xenerales nuna plataforma de frente en 1936, como unu de los dos representantes del partíu (algamó un escañu por Cádiz). N'ochobre, col entamu de la Guerra Civil, foi designáu subcomisionáu xeneral pa la guerra, pero tuvo que dimitir por motivos de salú n'avientu. Morrió poco depués, en 1937, en plena Guerra Civil y el partíu desintegróse rápidamente. Anantes de morrer solicitó el reingresu a la CNT, tornando a los sos postulaos anarquistes clásicos contrarios a la política gubernamental.

## Referencies

## Enllaces esternos
Carmen Amaya

**Carmen Amaya**  foi una baillarina y cantante de flamencu. Nacida nel desapaecíu barriu del Somorrostro de Barcelona, de familia xitana y fía de guitarrista flamencu. Debutó nel flamencu con namái seis años acompañando al so padre en llocales públicos de Barcelona. Bailló dende mui moza con reconocíes figures como Raquel Meller o Carlos Montoya.

Trabayó en delles películes, ente les que destaquen: *La hija de Juan Simón* (1934), *María de la O* (1935-36) de Francisco Elías y *La Casa de Troya* (1936) de Joan Vilà i Vilamala y Adolfo Aznar. *La luna enamorada* del español José Díaz Morales (1945), *[[Los Tarantos]]* (1963) de Rovira i Beleta. Tamién con diferentes direutores como Nemesio A. Sobrevila, José Luis Sáenz de Heredia o Luis Buñuel.

Formó'l Trío Amaya colos sos padres y hermanos y trunfó como baillarina a Lisboa y Buenos Aires. L'añu 1951 va casase col so guitarrista, Juan Antonio Agüero. La creación *Bolero de Ravel* foi unu de los sos meyores espeutáculos onde destaquen les sos contorsiones y la dureza d'espresión de rostru y de cuerpu.

## Filmografía
*1929 - *[[La bodega]]*
*1934 - *[[2 mujeres y 1 Don Juan]]*
*1935 - *[[La Hija de Juan Simón]]*
*1936 - *[[Don Viudo de Rodríguez]]*
*1936 - *[[María de la O (película de 1936)|María de la O]]*
*1939 - *[[El Embrujo del Fandango]]*
*1941 - *[[Original Gypsy dances]]*
*1942 - *[[Aires de Andalucía]]*
*1942 - *[[Panama Hattie]]*
*1944 - *[[Knickerbocker Holiday]] [[(Pierna de Plata)]]*
*1944 - *[[Follow The Boys]] [[(Sueños de Gloria)]]*
*1945 - *[[Los Amores de un Torero]]*
*1945 - *[[See My Lawyer]] [[(Entiéndase con mi abogado)]]*
*1953 - *[[Quand te tues-tu?]]*
*1954 - *[[Dringue, Castrito y la lámpara de Aladino]]*
*1958 - *[[Música en la Noche]]*
*1963 - *[[Los Tarantos]]*
*1975 - *[[Canciones de Nuestra Vida]]*
*1988 - *[[Gypsy Heart]]*
*2013 - *[[L'últim ball de Carmen Amaya]]*. Producción de TV3, Batabat y TVE dirixida por Judith Colell. Guión d'Alfred Pérez Fargas i Roger Danès. Interpretada por Nora Navas, Quim Lecina, Andrés Herrera y Marc Clotet.

## Bibliografía
* Bois, Mario (1994). *Carmen Amaya o la danza del fuego*. Madrid: Espasa Calpe.
* Hidalgo Gómez, Francisco (2010). *Carmen Amaya. La biografía*. Barcelona: Ediciones Carena.
* Madridejos Mora, Montserrat (2012). *El flamenco en la Barcelona de la Exposición Internacional (1929-1930). Barcelona: Edicions Bellaterra.
* Madridejos Mora, Montserrat y David Pérez Merinero (2013), *Carmen Amaya*. Barcelona: Edicions Bellaterra.
* Montañés, Salvador (1963). *Carmen Amaya. La bailaora genial*. Barcelona: Ediciones G.P.
* Pujol Baulenas, Jordi y Carlos García de Olalla (2003). *Carmen Amaya. El mar me enseñó a bailar*. Barcelona: Almendra Music.
* Sevilla, Paco (1999). *Queen of the gypsies. The Life and legend of Carmen Amaya''. San Diego, EE.UU: Sevilla Press.
* Suplement 1959-60, páx. 138 de l'enciclopèdia Espasa

## Referencies

## Enllaces esternos

*  
* Imprescindibles - Carmen Amaya - TVE 
* Biografia a Bcn.cat
* Deflamenco.com 
* Flamenco-world.com
Treze Futebol Clube

El **Treze Futebol Clube** ye un club de fútbol de Brasil, de la ciudá de Campina Grande. Fundóse'l 7 de setiembre de 1925.

## Referencies

## Enllaces esternos
Eva Barro García

**Eva Barro García**  ye una escritora de Samartín del Rei Aurelio (Asturies). 

## Biografía
Nacida en Sotrondio, estudió nos colexos San José y Sagrada Familia, y nel IES Virxe de Cuadonga de Samartín del Rei Aurelio. Ye llicenciada en Ciencies Químiques pela Universidá d'Uviéu, trabaya como profesora de matemátiques y química en bachiller y ye profesora asociada na EUEFP de la Universidá Complutense de Madrid. 

## Obra
Siempre escribió de mou priváu, ganando'l so primer premiu d'escritura siendo una neña, nun concursu entamáu pola Llibrería Sol de L'Entregu. Escribe en castellán.

Nel añu 2000 presentóse a un concursu pa profesores animada polos sos compañeros, concursu del que resultó ganadora, y dende entós tien recoyíos más de 80 premios en distintos llugares del territoriu español, siempre na modalidá de prosa, rellatu curtiu y novela. 

**Un álamo en otoño* (2011) - Premiu de Novela Juan Valera, concedíu en Cabra (Córdoba) nel añu 2011. 

**Ecos de aula* (2012) - nesta obra conxuga les sos dos pasiones, la enseñanza y la lliteratura. 

**En el tiempo manso* (2013) - Premiu Internacional de Novela Alcorcón Siglo XXI

## Referencies

## Enllaces esternos

*https://www.lne.es/nalon/2013/11/18/eva-barro-novela-una-mezcla/1501310.html
*http://www.diariocordoba.com/noticias/cultura/asturiana-eva-barro-recibe-juan-valera_671212.html
*http://elcorreodecabra.blogspot.com.es/2011/10/la-escritora-asturiana-eva-barro-gana.html
Papa Calistu III

**Calistu III**  foi'l Papa númberu 209 de la Ilesia católica, dende 1455 a 1458. El so nome de nacencia foi, en catalán, **Alfons de Borja i Cavanilles**.

## Bibliografía
* Vale, Malcolm Graham Allan. *Charles the Seventh*. University of California Press, 1974, p. 65. ISBN 0520027876.

## Referencies

## Enllaces esternos

* Institut Internacional d'Estudis Borgians (en catalán, italianu ya inglés)
* Diario de los Borja - Borgia
* Borja o Borgia
* Una rama subsistente del linaje Borja en América española, por Jaime de Salazar y Acha, Académico de Número de la Real Academia Matritense de Heráldica y Genealogía 
* Calixtu III - Enciclopedia Católica 
* Descubren un documento de 1455 con la profecía de San Vicente Ferrer sobre el primer papa valenciano
Cresques Abraham

**Cresques Abraham**  foi un cartógrafu xudíu mallorquín del sieglu XIV. Padre del tamién cartógrafu Jehuda Cresques, dambes figures señeras de la Escuela Cartográfica Mallorquina.

Anque tradicionalmente interpretóse que «Cresques» yera l'apellíu familiar y que, poro, el nome yera **Abraham Cresques**, los estudios realizaos por Jaume Riera y Gabriel Llompart determinaron que nun se tuvo en cuenta la forma cola que tresmitíen los patronímicos na comunidá xudía, según la cual el primer nome del padre pasaba a ser el segundu del fíu. D'esta forma, Jehuda Cresques yera fíu de Cresques Abraham, ñetu d'Abraham Vidal y bisñetu de Vidal Cresques. 

Cresques Abraham, protexíu polos reis Pedru IV d'Aragón, Xuan I d'Aragón y Martín I d'Aragón, dexó una granible documentación sobre cartes náutiques feches por él y el so fíu, anguaño perdíes, anque se-y atribúin dellos mapes anónimos, como l*'[[Atles catalán]]* de 1375, siendo esta obra, guardada na *Bibliothèque National de París*, considerada como la pieza qu'algamó'l puntu más altu de la conocencia cartográfica medieval.

## Obres
Amás del Atles Catalán los investigadores tamién tienen suxerío qu'al menos cinco mapes más podíen ser obra suya, del so fíu o del so taller.

* «Carta Veneciana», cartografía portolana conserváu na Biblioteca Veneciana n'Italia.
* «Carta Florenciana», cartografía portolana conserváu na Biblioteca Nacional Central de Florencia n'Italia.
* «Carta Napolitana», cartografía portolana conserváu na Biblioteca Nazionale Vittorio Emanuele III de Nápoles (Italia).
* «Mapa d'Estambul», fragmentu d'un Mapa mundi conserváu nel Palaciu de Topkapi n'Estambul.
* «Carta de París», cartografía portolana conserváu na Biblioteca Nacional de Francia en París.

Igual que l'Atles, estos cinco mapes nun tán firmaos y nun tienen data, pero allúguense nel últimu cuartu del sieglu XIV. Masque les semeyances ente ellos son evidentes, esiste la posibilidá que fueren fechs por dellos talleres.


Anonymous Catalan chart (Venice).jpg|Carta de Venecia
Anonymous Catalan chart (Naples).jpg|Carta de Nápoles
Anonymous Catalan chart (Paris).jpg|Carta de París


## Referencies

## Bibliografía
* Campbell, T. (2011) "Anonymous works and the question of their attribution to individual chartmakers or to their supposed workshops", online

* Pujades i Bataller, Ramon J. (2007) *Les cartes portolanes: la representació medieval d'una mar solcada*. Barcelona.
Xulio Berros

**Xulio Berros**  ye un escritor asturianu.

## Perfil
Nacíu en Sotrondio en 1963 ye maestru d'educación primaria. Como escritor ta especializáu en lliteratura infantil y xuvenil, campu nel que tien llevaes a cabu estremaes aplicaciones interactives de calter didáuticu coles que pon en rellación les nueves teunoloxíes y la lliteratura infantil en llingua asturiana que tán repartíes pela rede. 

Cuando publicó la so primera obra declaraba a los posibles llectores que con esi llibru pretendía "cenciellamente que puedas pasar dalgún bon momentu cola llectura, y si amás te suena dalguna de les situaciones qu'apaecen, meyor que meyor". Estes pallabres dicen muncho del so mou de trabayar, que busca siempre averase al mundu real y cotidianu que vive la xente mozo anguaño.

## Obra
**Lo mío cómu ye* (1994)
**Maxa de branu* (1996)
**Fuera de xuegu* (1998)
**Toya* (1998)
**La triba de Xinés* (1998)
**El mundu de Toya* (2004)
**Toya yá ye grande* (2009)

Tien espublizáu un rellatu nel númberu 2 de la revista Sietestrellu, col qu'algamó'l Premiu de Cuentos de Riañu-Llangréu, y tamién participó nel volume coleutivu "Cinco años de lliteratura asturiana" d'Editora del Norte, amás de presentar dalgunes ponencies en congresos y xornaes d'estudiu alredor de la lliteratura n'asturianu pa neños y neñes.

## Referencies
http://www.smra.eu/node/1035 

http://www.asturies.com/node/5753

https://www.elcomercio.es/v/20120821/corvera/veranu-lliterariu-escritor-xulio-20120821.html

http://www.asturnews.com/index2008.php?idn=12366

## Referencies

## Enllaces esternos

*
Alberto Fernández Velasco

**Alberto Fernández Velasco**, más conocíu como **Berto Velasco**,  foi un artesanu gaiteru asturianu. El so fíu, Berto Varillas, ye un conocíu gaiteru.

## Perfil Biográficu

Anque na so familia nun había tradición musical, aficionóse a la música asturiana siendo mozu, mercando la so primer gaita cuando tenía dieciseyes años. En 1968 vieno pa Xixón a trabayar d'ebanista, oficiu que dexó pa dedicase a la gaita, faciendo la primera en 1979 según el modelu tradicional d'Ántón Álvarez Vega, Cogollu.

Convencíu de que'l punteru de la gaita tenía falta d'ameyorar en sonoridá, emprincipió a investigar na xera acústica pa construyir instrumentos que, calteniendo l'aire asturianu, siguieren criterios académicos tocántenes a les afinaciones. 

Fexo'l so primer punteru con escala temperada en 1985, y dende entós les sos gaites allegaron a ser les favorites de munchos gaiteros solistes, tanto presente en bona parte de les ediciones del Festival Intercélticu de Lorient dende 1986. La so mayor anovación foi'l punteru cromáticu de dos octaves, desendolcáu dende 1988. 

El so llabor algamó en 1993 la reconocencia de la Conseyería d'Educación, Cultura, Deportes y Xuventú del Principáu d'Asturies, al traviés d'una mesa d'espertos aconceyada pa valorar los sos instrumentos y formada por Leoncio Diéguez Marcos, Miguel Fernández Gutiérrez y Manuel Fernández Avello, na so calidá de miembros del Conservatoriu Superior de Música Eduardo Martínez Torner d'Uviéu.

Na so última etapa hora aínda trabayaba en delles estayes téuniques, rescamplando la gaita d'afinación variable, qu'axuntaba toles anovaciones surdíes de les sos investigaciones. Tenía l'enfotu de que la gaita pudiere tocar con normalidá colos otros instrumentos musicales, que quedare afitada como materia d'estudiu nel conservatoriu, que s'iguaren obres nueves pa ella y qu'hubiere una sensibilidá social haza les persones que-y dediquen los sos esfuercios.

Ye d'opinión xeneral que, por estes razones, Alberto Fernández Velasco, marcó nos años ochenta un puntu y aparte na historia de la gaita asturiana y, como escribe Ismael González Arias, puede ser considerau, “padre de la gaita asturiana moderna”.

## Ver tamién
* Gaita asturiana
* Berto Varillas

## Referencies

## Enllaces esternos

* [http://www.ismael.org/tonada/k_crono_a_1950_h.htm
* [https://www.lne.es/tv-espectaculos/2011/03/05/doblete-corquieu-avalanch-premios-amas/1042135.html
* [https://www.elcomercio.es/20100413/mas-actualidad/cultura/constructor-gaitas-alberto-fernandez-201004131620.html
* [https://www.elcomercio.es/v/20110831/cultura/gaitas-toda-asturias-despiden-20110831.html
* [https://www.elcomercio.es/v/20111006/oviedo/sonaron-gaites-alberto-20111006.html
* [http://mas.lne.es/cartasdeloslectores/carta/8080/alberto-fernandez-velasco-recuerdo.html
* [http://everygoodsong.blogspot.com.es/2011/08/les-gaites-de-velasco-queden-sin-padre.html
* [https://www.elcomercio.es/v/20121110/gijon/berto-velasco-recuerdo-20121110.html
* [https://www.youtube.com/watch?v=TN66odoGQ2M
* [https://www.youtube.com/watch?v=jZSwxVhv86E&noredirect=1
Enric Prat de la Riba

**Enric Prat de la Riba i Sarrà**  abogáu y periodista, foi'l primer presidente de la Mancomunidá de Cataluña (1914 – 1917) y unu de los principales artífices del resurdimientu del sentimientu nacional catalán del sieglu XIX.

Participó na redaición y aprobació de les Bases de Manresa y, como escritor, la so obra cimera ye *[[La nacionalitat catalana]]*.

## Biografía
Fíu de propietarios rurales orixinarios de Can Prat de la Riba, de Bigues, los sos padres fueron Esteve Prat de la Riba i Magarins y Maria Sarrà i Rosàs.

Entamó los sos estudios secundarios en Barcelona, onde se llicenció en Drechu l'añu 1893. En 1894 doctoróse en Madrid cola tesis *La ley jurídica de la industria* (Barcelona, 1898). En 1895 encargóse, con otros dos compañeros d'estudios, de la redaición de la *[[Revista Jurídica de Catalunya]]*. Tamién, dende 1895 participó nes xeres de l*[[Acadèmia de Jurisprudència i Legislació de Barcelona]]*. En 1887 ingresó nel *Centre Escolar Catalanista*, siendo presidente ente 1890 y 1891. Aquel añu foi elixíu secretariu de la xunta de la *[[Unió Catalanista]]* ya intervieno na preparación y los alderiques de l*'Assemblea de Manresa* qu'aprobó les Bases de Manresa. Miembru de la *[[Lliga de Catalunya]]* hasta 1899, puxó pola creación del Centre Nacional Català, y en 1901 foi unu de los fundadores de la *[[Lliga Regionalista]]*.

Dirixó'l diariu *[[La Veu de Catalunya]]*, espublizando bayura d'artículos. Espunxo nes disertaciones, nos sos escritos periodísticos, y principalmente nel so llibru *La nacionalitat catalana* (1906), un conceutu organicista de la nación. En 1905 foi elixíu miembru de la diputación de Barcelona pol distritu segundu y foi reelixíu pol de Vic-Granollers en 1909 y en 1913. Elixíu presidente de la diputación en 1907, reelixíu en 1909, 1911, 1913 y 1917, defensor de la mancomunidá provincial, foi tamién presidente de la Mancomunidá de Cataluña en 1914 y reelixíu en 1917.

## Referencies

## Enllaces esternos
Juan Peiró

**Juan Peiró Belis**  foi un anarquista español de la Confederación Nacional del Trabayu Foi Ministru d'Industria de la Segunda República nel tiempu de la Guerra Civil española.. Con ocho años entamó a trabajar nuna fábrica de vidriu barcelonesa y nun aprendió a lleer y escribir hasta los ventidós años. Siguió trabayando nel sector vidrieru, y xunto a otros compañeros fundó la Sociedá Cooperativa *Cristalerías de Mataró*, que nunca abandonaría. En 1907 casó con Mercedes Olives Bonastre, obrera textil.

## Referencies
Roberto Corte

**Roberto Corte**  ye un escritor y direutor de teatru asturianu.

## Biografía
Naz n'Uviéu en 1962, y anque crez en Los Barreros (Llaviana), la mayor parte del so llabor creativu como escritor y direutor de teatru desendólcalu en L'Entregu, onde dirixe'l grupu Barataria Teatro.

## Obres
**Disonancia* (1993)
**Magma* (2000)
**Gasolina con capullos* (2001) - escrita con Chechu García.
**Travesía sobre nieve de Bagdag* (2006) - Premiu de la Crítica de l'Asociación d'Escritores Asturianos.
**El saludo* (2005) - estrenóse nel Teatru Xovellanos de Xixón.
**Ascensión. El eclipse* (2007) - estrenóse nel Teatru Palacio Valdés d'Avilés

Tamién ye codireutor de "La Ratonera. Revista asturiana de teatro", asina como de la Editorial Oris, especializada en testos teatrales. Dende la so fundación forma parte de la Tertulia lliteraria Tom Malory.

## Referencies

## Enllaces esternos
Alejandro de la Mata

**Alejandro de la Mata** ye un escritor ya inxenieru asturianu.

## Obres
**Noche con campeones* (1989)
**La Peñaza: Bodas de plata de un Club de Golf* (1998)

El so rellatu tituláu "El tíu Colas" ta incluyíu nel llibru "Patrimoniu intelectual. Antoloxía d'escritores de Samartín del Rei Aurelio", editáu pol Ayuntamientu de Samartín del Rei Aurelio nel añu 2008.

## Reconocimientos
*Finalista del Premiu de Novela Curtia "Ciudad de Barbastro" en 1985.
*Finalista del Premiu de Novela "Ateneo de Valladolid" en 1986.
*Finalista del Premiu de Novela "Asturias" en 1987.
*Finalista del Premiu de Novela "Espejo de España" nos años 1987, 1990, 1991, 1992 y 1994.
*Finalista del Premiu de Novela "Don Balón" nos años 1987, 1988, 1989, 1990 y 1991.
*Finalista del Premiu "Constitución" de la Xunta d'Estremadura en 1993.
*Segundu clasificáu nel Premiu de Rellatu Curtiu "Asociación Santa Isabel" de la Diputación Provincial de Zaragoza.

## Referencies
José Negre

**José Negre**  foi un anarquista español.

Treslladáu a Barcelona, trabayaba como tipógrafu y en 1907 participa na fundación de Solidaridad Obrera. En 1908 tuvo un papel destacáu xuntamente con Tomás Herreros Miguel na güelga d'ocho meses escontra'l periódicu El Progreso, voceru del Partido Republicano Radical d'Alejandro Lerroux. Foi miembru del comité de güelga formáu na Selmana Tráxica de 1909. 

Foi'l primer Secretariu Xeneral de la Confederación Nacional del Trabayu, elixíu nel Congresu de Constitución del sindicatu que tuvo llugar en Barcelona en 1910, ocupando'l cargu hasta 1911. Volvió a ser elixíu ocupando la secretaría xeneral nuevamente hasta 1914, aunque ente 1911 y 1914 el sindicatu tuvo na clandestinidá, de tal manera que nun se pue asegurar qu'efectivamente ocupase'l cargu ente los años 1913 y 1914. Previamente fuera Secretariu Xeneral del sindicatu catalán Solidaridad Obrera.

## Referencies

## Enllaces esternos
Vicente Ramón Díaz Fernández

**Vicente Ramón Díaz Fernández**  ye un escritor de Samartín del Rei Aurelio (Asturies).

## Biografía
Naz en La Oscura (L'Entregu) nel añu 1954 y cursa'l so bachilleratu nel Institutu Virxe de Cuadonga. El so primer contautu cola creación lliteraria ye la escritura d'un guión cinematográficu basáu nel cuentu "El escarabajo de oro" d'Edgar Allan Poe, proyeutu qu'a lo cabero nun llegó a filmase por falta presupuestu.

Amás d'escribir tamién dedica tiempu a la pintura, campu nel que yá tien feches distintes esposiciones individuales y coleutives, amás d'algamar reconocimientu internacional col premiu del Concursu de Diseñu del Ministeriu de Comunicaciones de Xapón. 

## Obra
En 1978 axunta nun volume inéditu les sos composiciones poétiques de la mocedá nes que muestra'l combate ente Eros y Thánatos, l'amor y la muerte. 

El so únicu llibru editáu ye *El enigma de las flores* (Imprenta Familiar, L'Entregu, 1985).

## Referencies

## Enllaces esternos
Henrique G. Facuriella

**Henrique G. Facuriella**  ye un escritor y periodista de Samartín del Rei Aurelio (Asturies). Ye miembru de la Tertulia Lliteraria Tom Malory de L'Entregu.

## Obra
Tien asoleyaos hasta'l momentu trés llibros, *Los fieles de Maalena* (Ámbitu, 2006), *Intersticios. Estudios pa una topografía de lo que nun ye* (Ámbitu, 2009) y *El centinela* (Ediciones Saltadera, 2019)
La mayor parte de la so obra ta espublizada n'antoloxíes como *[[Vía de serviciu]]*, *[[Escritores en Llanes]]*, *[[Cuentos mínimos]]*, *[[Tarxeta d'embarque]]*, *[[Yérase una vez...]]* o *La prueba del once*

Tamién tien poemes esparcíos per revistes como Reciella Malory (de la que ye cofundador), Formientu o Caravansi.

Tien espublizaos reportaxes y artículos periodísticos en *[[El Comercio]]*, *[[La Nueva España]]*, *[[Les Noticies]]* y *[[La Ratonera. Revista Asturiana de Teatru]]*. Tamién ye collaborador de la revista cultural *[[El Summum]]*, onde tien espuestu parte del so trabayu fotográficu, otra de les sos facetes.

## Referencies
http://www.smra.eu/node/1038 

http://www.asturies.com/node/1459

http://www.asturnews.com/index.php?idn=11704

## Referencies
Ermesenda de Carcassona

**Ermesenda de Carcassona** (¿Carcassonne?, c.972/975-977 - Sant Quirze de Besora, 1 de marzu de 1058) gobernó en condominiu los condaos de Barcelona, Girona y Osona y foi tutora del so fíu Berenguer Ramón I y del so ñetu Ramón Berenguer I mientres les sos respeutives minoríes d'edá. Fía de Roger I de Cominges, conde de Carcassonne, y d'Adelaida de Gévaudan (Francia). Casó escontra 992 con Ramón Borrell, qu'asocedió'l 30 de setiembre del mesmu añu, dempués del so casoriu, al so padre Borrel II, nel gobiernu del condáu de Barcelona. 

Yera Ermesenda de singular fermosura y enérxicu calter. Por llargu tiempu figuró na corte de Barcelona, yá arrodiada de los xueces de corte y sentada nel escañu del Tribunal alministrando xusticia en presencia de los sos vasallos, tanto conxuntamente col so maríu como mientres les sos ausencies, yá acaballando al llau d'esti na guerra y acompañándolu nes sos espediciones militares. Coles mesmes, Ramón Borrell apurrió-y en propiedá una gran cantidá de castiellos y places fuertes nos condaos de Barcelona, Osona y Manresa, lo que-y apurrió un enorme poder políticu y capacidá económica. Bien xunida al so maríu, la mayoría de documentos de la corte condal d'esta dómina apaecen espedíos por dambos.

## Referencies
Frederica Montseny i Mañé

**Frederica Montseny i Mañé** , política y escritora, foi una líder anarquista. Foi ministra na Segunda República Española y la primer muyer ministra d'España.

De bien moza va entamar a escribir sobro temes lliterarios, filosóficos y feministes. Ingresó nel Sindicatu de Profesiones Lliberales de la Confederación Nacional del Trabayu (CNT) y na Federación Anarquista Ibérica (FAI) en 1936. Foi miembru del comité rexonal de la CNT de Cataluña en 1936 y ministra de Sanidá (1936 – 1937). Aparó, como delegada gubernamental en Barcelona, los Fechos de mayu de 1937 y sufrió un atentáu.

Estudió Filosofía y Lletres na Universidá de Barcelona. En 1930 conoció al anarcosindicalista Germinal Esgleas Jaume, que foi'l so compañeru hasta que morrió, en 1981, en Tolosa de Llenguadoc. La pareya tuvo tres fíos: Vida (1933), Germinal (1938) y Blanca (1942).

## Publicaciones

* *Horas trágicas* (1921)
* *La Victoria. Novela en la que se narran los problemas de orden moral que se le presentan a una mujer de ideas modernas* (Barcelona: 1925)
* *El hijo de Clara. Segunda parte de "La Victòria"* (Barcelona: Impresos Costa, 1927)
* *La Indomable* (1928)
* *La mujer, problema del hombre* (1932)
* *El anarquismo militante y la realidad española*, conferencia nel Coliseum, Barcelona (Barcelona: Oficina de propaganda, 1937, estrautu tamién espublizáu nel *Boletín de Información C.N.T. i F.A.I.* del 4 de marzu de 1937, páxines 4-6.), tamién asoleyáu n'inglés:
** *Militant anarchism and the reality in Spain* (Glasgow: Anti-Parliamentary Communist Federation, 1937)
* *Anselmo Lorenzo* (1938)
* *International Antifascist Solidarity: An Appeal to the Women in America*, un panfletu de propaganda (Nueva York: I.A.S., 1938) 
* *Cien días de la vida de una mujer* (1949), tamién publicáu en catalán: 
** *Cent dies de la vida d'una dona (1939-1940)* (Barcelona: Galba Edicions, 1977).
* *El problema de los sexos* (1951)
* *El éxodo. Pasión y muerte de los españoles en el exilio* (Tolosa de Llenguadoc: Edicions Espoir, 1969)
* *Crónicas de la C.N.T.* (1974)
* *El anarquismo* (1974)
* *El éxodo anarquista* (1977)
* *Mis primeros cuarenta años* (Esplugues de Llobregat: Plaza & Janés, 1987)

## Referencies

## Bibliografía
*Alcade, Carmen. *Federica Montseny, Pallabra en Rojo y Negro*. Barcelona: Argos Vergara, payares 1983 (Primera Plana). ISBN 84-7178-674-5.

## Enllaces esternos

* Federica Montseny 1905-1994  Generalitat de Catalunya - Institut Català de les Dones (2005) 
* Centre Federica Montseny, el so web inclúi una galería d'imáxenes 
* ''Frederica Montseny: "La Indomable" al govern'', estensa biografia espublizada nel blogue *Terra de Somnis* 
* Federica Montseny RTVE, 29 d'abril de 1991 Documental con entrevistes y dramatizaciones d'aspeutos de la so vida 
* ''La Vieja Memoria'', documental producíu en 1979 sobre la Segunda República y la Guerra Civil basáu en testimonios de protagonistes de la dómina. La primer intervención ye de Frederica Montseny  
* Federica Montseny and Spanish Anarchist Feminism *The Anarchist Library* (1976) Artículu basáu nuna entrevista fecha en Montseny y Tolosa en 1972 y la correspondencia caltenida cola autora.
ECOSAM

**ECOSAM** (**Empresarios y Comerciantes de [[Samartín del Rei Aurelio]]**) ye una asociación del sector del comerciu a la que se foron incorporando establecimientos del sector servicios y hostelería del conceyu. 

## Implantación
Intégrense n'ECOSAM establecimientos del comerciu, profesionales que presten servicios y llocales d'hostelería de los distritos de Sotrondio, Blimea y L'Entregu.

La sede de l'asociación ta asitiada nel Edificiu de Servicios Municipales dientro del Parque de La Laguna, na población de L'Entregu. 

## Funciones
Amás de defender los intereses de los asociaos, ECOSAM pretende ser un axente dinamizador social y económicu. Pa ello ta implantando'l Plan Estratéxicu de Comerciu de Samartín del Rei Aurelio dende l'añu 2008, col que busca algamar la dinamización, meyora y modernización del comerciu, ociu y servicios del conceyu. 

Pa llevar a cabu esti trabayu ECOSAM profesionalizó la xestión de l'asociación y de forma continua lleva a cabu aiciones y campañes pa dinamizar les ventes en varios momentos del añu, fai que los socios se promocionen de forma conxunta, mantiénlos informaos sobre ayudes y normativa y ufiérta-yos asesoramientu en redes sociales. Amás, tien firmaos alcuerdos con empreses suministradores de servicios fixos col envís d'abaratar costes a los socios. 

## Oxetivos
Col cambiu esperimentáu pola clientela del pequeñu comerciu nos últimos años ECOSAM tien como oxetivos la meyora y modernización del pequeñu comerciu, aplicando los nuevos sistemes comerciales y de xestión más eficientes, les nueves canales de promoción y ventes, el marketing, etc. 

El trabayu pa xunir los estremaos sectores de comerciu, servicios y entretenimientu ye otru de los oxetivos marcaos. 

## Emplegu de la llingua asturiana
ECOSAM ta convirtiéndose nuna de les poques organizaciones empresariales qu'emplega la llingua asturiana en dalgunes de les sos actividaes, principalmente venceyaes al sector hosteleru. Samartín del Pinchu y Samartín de les Tortielles son dalgunos d'esos exemplos de normalización llingüística y qu'amás son productos d'ésitu de ventes y aceutación por parte de la ciudadanía.

## Referencies

## Enllaces esternos
*| Páxina web d'ECOSAM 
*| Páxina de facebook d'ECOSAM
*https://www.lne.es/cuencas/2013/12/06/ecosam-presenta-campana-navidad-comercio/1510873.html
*https://www.elcomercio.es/oviedo/20090115/cuencas/ecosam-premia-euros-compras-20090115.html
*http://www.asturies.com/noticies/%E2%80%98samart%C3%ADn-de-les-tortielles%E2%80%99-eventu-gastron%C3%B3micu-col-asturianu-como-protagonista-da-aniciu-
*https://www.lne.es/cuencas/2010/10/16/samartin-pinchu-celebra-11-establecimientos-concejo/981131.html
*http://lacuencadelnalon.es/web/samartin-del-pinchu/
Ana Rosa Fernández

**Ana Rosa Fernández**  ye una escritora asturiana.

## Apunte biográficu
Naz en 1965 en Sotrondio y entama a escribir a los 16 años, al abrigu de lo que'l filólogu y poeta Francisco J. Lauriño llamó Dexeneración de 1981. Nun va ser, ensin embargu, hasta los 30 años cuando tome conciencia del retu que supón ser muyer y poeta, y a partir d'ehí, buscando algamar una voz propia, va dedica-y más tiempu a la escritura, participando en numberosos recitales y alcuentros como les "Xornaes alternatives de poesía" del Atenéu Llibertariu d'Uviéu o les "Primeres xornaes abiertes de poesía y narrativa" del Atenéu Popular de Llaviana, dambos en 1995.

## Obres
**El peso de la luz* (2002) - esta obra tuvo una segunda edición en 2005 en formatu discu-llibru, con música de Xulio Arbesú. 
**Los nomes de la lluvia* (Suburbia Ediciones, 2012)

La so obra ta recoyida na antoloxía de poesía española actual "Al Aire Nuevo" (Editorial Desierto, Méxicu, 2005) y nel llibru coleutivu "Las estaciones" (Heracles y nosotros, Xixón, 1996), asina como nes revistes "Luces y sombras" y "Ábaco".

## Premios
*Mención especial nel II Concursu Lliterariu "Voces de Chamamé" (Uviéu, 1995)
*Finalista nel VIII Premiu Nacional de Poesía "Poeta Mario López" (Córdoba, 2000)
*X Premiu Internacional de Poesía "Ateneo Jovellanos" (Xixón, 2000).
*XV Premiu de Poesía "Esperanza Spinola" de Teguise (Lanzarote, 2002) col so llibru *El peso de la luz.*

## Referencies

## Enllaces esternos
*https://www.rtpa.es/sociedad:La-escritora-Ana-Rosa-Fernandez-presentra--'Los-nomes-de-la-lluvia',_111332844406.html
*http://canales.elcomercio.es/extras/asturies/articulos/120622_entrevistes.html
Bonanza

***Bonanza*** ye una serie de televisión producida pola NBC y emitida pela primer vez el 12 de setiembre de 1959 y hasta 1973.

## Argumentu
La serie rellata les peripecies de la familia Cartwright nel ranchu de la Ponderosa, en Nevada, y ta ambientada nel Oeste americanu de finales del sieglu XIX. Concebida pa un públicu familiar, fuxe de los tópicos del xéneru pa centrarse nos valores familiares y nos problemes del día a día. Amás, la canal decidió emitila integramente en color pa consiguir llamar l'atención de los más neños nuna época onde la mayoría de les cases teníen televisión en blanco y negro.

La familia Cartwright ta formada pol patriarca y dueñu del ranchu, nomáu Ben (interpretáu por Lorne Greene). Tien tres fíos de tres matrimonios diferentes de los qu'enviudó: Adam (Pernell Roberts), Hoss (Dan Blocker) y Little Joe (Michael Landon). El clan vive nun ranchu nomáu La Ponderosa na compañía del cocineru chinu Hop Sing (Víctor Sean Young) y el xérif de Virginia City, Roy Coffee (Ray Teal).

La serie convirtióse en númberu ún d'audiencia mentes catorce años magar la salida de Pernell Roberts nel 1965 por mor de les disputes colos guionistes de la serie. Anque nun momentu la canal planteó dexar a los Cartwright con dos hermanos namás, el personaxe d'Adam substituyólu’l vaqueru Candy Canaday (David Canary) y la serie medró en popularidá.

La muerte de sutrucu de Dan Blocker en 1972 significó'l fin de la serie. Depués de dalgunos intentos de la canal por salvala, despidióse de l'audiencia el 16 de xineru de 1973.

## Referencies

## Enllaces esternos
Club Social y Deportivo Colo-Colo

El **Club Social y Deportivo Colo-Colo**, conocíu como **Colo-Colo**, ye un club de fútbol de Chile, de la ciudá de Santiago de Chile. El Club foi fundaú'l 19 d'abril del añu 1925 y xuega na .

## Palmarés
Nel so palmarés rescamplen los siguientes títulos:

### Torneos nacionales
* Primer División de Chile **(29)** = 1937, 1939, 1941, 1944, 1947, 1953, 1956, 1960, 1963, 1970, 1972, 1979, 1981, 1983, 1986, 1989, 1990, 1991, 1993, 1996, Clausura 1997, 1998, Clausura 2002, Apertura 2006, Clausura 2006, Apertura 2007, Clausura 2007, Clausura 2008, Clausura 2009
* Copa de Chile **(10)** = 1958, 1974, 1981, 1982, 1985, 1988, 1989, 1990, 1994, 1996

### Torneos continentales
* Copa Libertadores **(1)** = 1991
* Recopa Suramericana **(1)** = 1992
* Copa Interamericana **(1)** = 1992

## Referencies

## Enllaces esternos

*
Economía de Kiribati

La República de Kiribati ye unu de los países más probes del mundu, siendo'l so PIB per cápita de US 1420 el 2010. La esportación de fosfatos dende la isla de Banaba reportaba beneficios dende empiezos del sieglu XX, hasta que los depósitos escosaron en 1979, dempués de la independencia del Reinu Xuníu. La economía depende agora de l'ayuda esterna (principalmente del Reinu Xuníu y Xapón) y de los ingresos por llicencies de pesca pa financiar les sos importaciones y el desenvolvimientu del so presupuestu.

La estimación del Bancu Asiáticu de Desarrollu sobre los principales puntos de crecedera de Kiribati identifica la llimitación que sufre'l país por (i) carauterístiques del terrén, (ii) dispersión xeográfica por 5,000 km d'océanu, (iii) alloñanza de los principales mercaos con costos de tresporte esternos, (iv) alta vulnerabilidá a les fuercies de la naturaleza, incluyendo'l cambéu climáticu y la xubida del nivel del mar, y (v) escasez de recursos naturales.

## Referencies
Who Wants To Live Forever

***Who Wants To Live Forever*** ye un cantar del grupu británicu Queen. Foi compuesta nel añu 1986, y publicóse nel discu *[[A Kind of Magic]]*. Incluyóse tamién nel discu recopilatorio Greatest Hits II.

## Referencies

## Enllaces esternos
Economía d'Afganistán

La **[[economía]] d'[[Afganistán]]** ta recuperándose de décades de conflictos, y ameyoró dempués de la cayida del réxime talibán en 2001, especialmente pola ayuda estranxera, la recuperación de l'agricultura y la crecedera del sector de servicios. El productu internu brutu devasó los 22% en 2009.

## Referencies
Klaipėda

**Klaipėda** (n'alemán: *Memel*) ye la tercera ciudá más grande de Lituania. Con 161.300 habitantes (2012), Klaipėda ye un centru alministrativu de la rexón del mesmu nome, *Klaipėdos apskritis* en lituanu.

## Referencies

## Enllaces esternos

* klaipeda.lt
Presidente de Sudán del Sur

El **presidente de Sudán del Sur** ye'l cargu de la persona qu'exerz las funciones de Xefe d'Estáu y xefe de gobiernu de Sudán del Sur. Esta ye la llista de los presidentes de Sudán del Sur dende l'añu 2005.

## Rexón Autónoma del Sudán del Sur
El 9 de xunetu de 2005 restablecióse l'autonomía de la rexón.

## República de Sudán del Sur
El 9 de xunetu de 2011 el Sudán del Sur algamó la independencia.

## Referencies

## Enllaces esternos
Jagiellonia Białystok

El **Jagiellonia Białystok**, tamién conocíu como'l **Jagiellonia de Białystok**, ye un equipu de fútbol de la ciudá de Białystok, en Polonia. N'actualidá xuega na Ekstraklasa, que ye la primer división del fútbol d'esi país.

## Estadiu
Xuega nel Estadiu Municipal de Białystok.

## Palmarés

### Torneos nacionales
* **[[Segunda División d'Polonia]] (1):** 1987.
* **[[Copa Polaca]] (1):** 2009/10.
* **[[Supercopa Polaca]] (1):** 2010.

## Referencies

## Enllaces esternos

* Sitiu Web oficial
* Jagiellonia de Białystok (90minut.pl)
* Estadiu (stadion.bialystok.pl)
Ekstraklasa

La **Primer División d'Polonia (Ekstraklasa)** ye la máxima categoría de les competiciones polaques de fútbol. Entamó a disputase en 1927.

## Equipos de la Temporada 2017-18
30 d'abril 2017

## Clasificación histórica

## Referencies

## Enllaces esternos
* Páxina oficial de la Lliga de Fútbol Profesional (ekstraklasa.org)
* Páxina oficial de la Lliga de Fútbol Profesional (90minut.pl)
Abengoa Solar

**Abengoa Solar** ye una empresa española subsidiaria d'Abengoa, que tien la mayor planta de enerxía solar d'Europa, nel conceyu andaluz de Sanlúcar la Mayor, na provincia de Sevilla. Foi creada en 1984 col nome de Solúcar Enerxía y camudó el so nome en 2007, cuando empezó la so andadura internacional.

L'actividá de Abengoa Solar centrar nel diseñu, promoción, financiamientu, construcción y caltenimientu de plantes xeneradores de enerxía solar. Estes plantes usen como fonte principal d'enerxía'l Sol.

## Enllaces rellacionaos
* PS10
* PS20

## Referencies

## Enllaces esternos
* Páxina web d'Abengoa Solar
Abengoa

**Abengoa** ye una compañía internacional sevillana especializada nos sectores de la enerxía y el medioambiente, que desenvuelve'l so negociu al traviés de les actividaes d'inxeniería y construcción, infraestructures de tipu concesional y producción industrial. Abengoa foi fundada'l 4 de xineru de 1941 por Javier Benjumea Puigcerver y José Manuel Abaurre Fernández-Pasalagua, y tien la so sede en Campus Palmes Altes, Sevilla. El so actual presidente ye Felipe Benjumea Llorente

En 1996 empezó a cotizar nel Mercáu Continuu, y dende el 2 de xineru de 2008 nel índiz Ibex 35.

Les sos ventes y beneficios netos en 2011 fueron 7089 millones d'euros y 257 millones d'euros respeutivamente. Anguaño, más del 72% de les sos ventes vienen de fuera d'España. Dalgunos de los sos mercaos más importantes son: Brasil (20,7%), Estaos Xuníos (19%), onde ta construyendo la planta termosolar más grande del mundu en California
, Europa -excl. España- (15,3%) o Iberoamérica -excl. Brasil- (10,90%).

En 2011, envalorábase una plantía cimera a los 22 000 trabayadores.

## Ver tamién
* Abengoa Solar

## Referencies

## Enllaces esternos
* Abengoa
* Abengoa Bioenerxía
El Eco de Asturias

**El Eco de Asturias**, que se definía na so cabecera como *diario liberal democrático*, foi un periódicu diariu en castellanu espublizáu n'Uviéu ente 1868-69 y 1891.

Taba dirixíu por Enrique de Uría, y de la so importancia da cuenta'l datu de la so tirada en 1880, que yera de 890 exemplares. El diariu entamó teniendo una tendencia lliberal, magar que dempués pasó a ser de tendencia republicana progresista. Los sos redactores foron Telesforo Salcedo y Andrés Sánchez del Real, y nelli collaboraron, ente más otros, Leopoldo Alas, Cárabes, Fernando González,, Juan Ochoa Betancourt, Laureano Suárez o Tomás Tuero. Representó, nos sos anicios, a los amadeístes asturianos (partidarios del rei Amadéu I de Saboya), y ello llevó-y a tener grandes polémiques con *[[El Faro Asturiano]]*, foru d'espresión de los lliberales unionistes, col semanariu republicanu d'izquierdes *[[El Amigo del Pueblo]]* y col múerganu d'espresión de los carlistes, *[[La Unidad]]*. Tres de la época republicana, cola vuelta de los Borbones al tronu, pasó por bien de dificultaes que lu empobinaron a la so desapaición en 1891, añu nel que pasó a llamase *[[La Libertad]]*.

## Bibliografía
* *[[Gran Enciclopedia Asturiana]]*. Silverio Cañada Editor, Xixón, 1982. Tomu 6, p. 58.

## Referencies

## Enllaces esternos
La Unidad

**La Unidad** foi un periódicu diariu de tendencia carlista espublizáu n'Uviéu ente los años 1868 y 1873, hasta que foi peslláu pol gobiernu. Dirixíu por Faustino Morán, significose enforma poles sos campañes de preparación de la guerra civil entamada en 1872, que'l so españíu llevó al so cierre por orden gubernativa. Collaboraben nelli los más rescamplaos carlistes de la dómina, como los caderalgos de la Universidá d'Uviéu Guillermo Estrada Villaverde o Victor Ordóñez, el callóndrigu y direutor del seminariu uvieín Manuel Fernández de Castro y Menéndez Hevia o'l diputáu Joaquín Díaz Caneja.

## Bibliografía
* *[[Gran Enciclopedia Asturiana]]*. Silverio Cañada Editor, Xixón, 1982. Tomu 14, páxs. 64.

## Referencies

## Enllaces esternos
Ecos Vegadenses

**Ecos Vegadenses** foi un periódicu quincenal independiente espublizáu n'A Veiga ente 1924 y 1938. Fundáu por Álvaro Fernández Suárez y Eustaquio Lago Galán, tenía como oxetivu cimeru *el engrandecimiento moral y económico de nuestro pueblo amado*, y apaeció por primer vegada el 1 de marzu de 1924. Los dos primeros años de la so esistencia imprimíase na imprenta del semanariu *Las Riberas del Eo*, de Ribadeo, y los siguientes na imprenta de Sucesores de Mancebo, en Mondoñedo. Tenía dos fueyes, de tamañu variable a lo llargo de la so esistencia , que la cabera taba dedicada principalmente a publicidá. Fizo dellos númberos estraordinarios en sofitu de la campaña a favor de que'l ferrocarril Xixón-Ferrol pasara pela villa.
## Bibliografía
* *[[Gran Enciclopedia Asturiana]]*. Silverio Cañada Editor, Xixón, 1982. Tomu 6, p. 65.

## Referencies

## Enllaces esternos
Bank of America Tower (Nueva York)

**Bank of America Tower** ye un rascacielos de la ciudá d'Estaos Xuníos de Nueva York. Asítiase na Sesta Avenida (*Sixth Avenue*), ente les cais 42 (*42nd Street*) y 43 (*43rd Street*), enfrente del parque Bryant, nel Midtown Manhattan. Tien un altor de 366 m, con 55 pisos que rematen con una aguya de 77,9 m d'altor que foi colocada nel so cumal el 15 d'avientu de 2007. El proyeutu, que costó mil millones de dólar d'Estaos Xuníos|dólares, foi diseñáu pol estudiu d'arquiteutura COOKFOX Architects, que presumía de que yera ún de los edificios más eficiente y ecolóxicamente sostenibles del mundu. Ye'l tercer edificiu mayor de la ciudá y el quintu del país, y la so construcción finó en 2009.

L'edificiu tien 55 plantes con un total de 195.096 m² d'espaciu pa oficines, servíes por un total de 52 ascensores, y ocupa'l solar qu'anguaño ocupaben, ente otros edificios, el del Hotel Diplomat, un edificiu de 13 pisos llevantáu en 1911 que foi baltáu pa construyir esti rascacielos, consideráu un modelu de rascacielos ecolóxicu. El so diseñu, con un esterior totalmente acristaláu que permite mantener el calor nel interior y aprovechar al máximu la lluz solar, tien tamién soluciones como l'aprovechamientu de l'agua de lluvia, la producción de xelu nes hores nel que'l consumu llétricu ye menor pa que llueu, al desxelase, refresque l'aire del circuitu del aire acondicionáu, o los sanitarios con llimpieza ensin agua. Muncho del material emplegáu pa la so construcción ye recicláu o reciclable, y l'edificiu filtria l'aire non solo de la qu'entra pal edificiu, sino tamién de la que ye devueltu al esterior. La so estructura, d'hormigón con un amiestu d'escoria metalúrxica, ye tamién ecolóxicamente sostenible, una y bones l'usu de la escoria amenorga la cantidá de cementu (que la so producción espulsa al aire munchos gases d'efeutu ivernaderu) necesariu pa facer l'hormigón. L'edificiu, por últimu, tien una central de coxeneración llétrica dientro d'elli. Toes estes especificaciones foron feches aposta pa que l'edificiu fora'l primer rascacielos del mundu n'algamar la máxima certificación (*Platinum LEED Certification*) medioambiental que da'l Conseyu de la Construcción Ecolóxica de los Estaos Xuníos (U.S. Green Building Council). Pese a ello, l'edificiu usa entá el doble d'enerxía per metru cuadráu que l'Empire State Building.

## Referencies

## Enllaces esternos
*  Ficha del edificiu na web Skyscrapercenter.com
*  Ficha del edificiu na web Emporis.com
*  Modelu dixital en 3D del edificiu en ''Google 3D Warehouse''
Isofotón

**Isofotón** foi una compañía española con presencia en más de 60 países. ISOFOTON dedicábase al diseñu, fabricación y suministru de Soluciones Enerxétiques Solares. La empresa centraba la so actividá en tres árees teunolóxiques: Fotovoltaica, térmica y fotovoltaica d'alta concentración.

## Referencies

## Enllaces esternos
* Páxina web oficial de ISOFOTON
Enerxía solar térmico

La **enerxía solar térmico** o **enerxía termosolar** consiste nel aprovechamientu de la enerxía del Sol pa producir calor que puede aprovechase pa cocinar alimentos o pa la producción d'agua caliente destinada al consumu d'agua doméstico, yá seya agua caliente sanitario, calefacción, o pa producción d'enerxía mecánico y, a partir d'ella, d'enerxía llétrico. Adicionalmente puede emplegase p'alimentar una máquina de refrigeración por absorción, qu'emplega calor en llugar de lletricidá pa producir fríu col que puede acondicionase l'aire de los locales.

## Referencies

## Enllaces esternos
Partíu Socialdemócrata (Rumanía)

El **Partíu Socialdemócrata** (; **PSD**) ye la mayor organización política d'enclín socialdemócrata de Rumanía y actualmente gobierna'l país como cabeza de la coalición Unión Social Lliberal.

La so bas histórica provién de la disolución del Frente de Salvación Nacional pero la so fundación real asítiase nel añu 2001 cuando los dos grandes partíos de centru-izquierda, el Partíu de la Democracia Social de Rumanía ya'l Partíu Socialdemócrata de Rumanía formen l'actual PSD.

## Referencies

## Enllaces esternos
Lexón de San Miguel Arcánxel

La **Lexón de San Miguel Arcánxel** (en rumanu: Legiunea Arhanghelului Mihail), tamién conocida como **Guardia de Fierro** (en rumanu: Garda de Fier), foi un movimientu políticu rumanu creau semeyando los procesos fascistes n'Alemaña ya Italia. Entamó como una organización paramilitar pa finar siendo un partíu políticu que collaboró nun entamu Estáu Nacional Lexonariu d'Ion Antonescu hasta ser prohibíu y perseguíu pol Estáu tres de la Rebelión de los Lexonarios.

Esta organización foi fundada por Corneliu Zelea Codreanu baxo'l nome de Lexón de San Miguel Arcánxel el 24 de xunetu de 1927 y liderada por elli hasta la so muerte en 1938. En 1931 funda, dientro d'esta, la Guardia de Fierro, una estaya política y paramilitar qu'acabó por dominar tola organización. Cuando se constituyó como partíu políticu foi baxo'l nome de **Too pola Patria** (en rumanu: Partidul Totul perntru Ţară).

La so ideoloxía conozse como **lexonarismu** y aínda ye la bas de los movimientos d'estrema derecha rumanos y ye mui asemeyada al fascismu italianu y al nazismu alemán, incluyendo elementos como corporativismu, ultranacionalismu, antisemitismu, anticomunismu y oposición a la masonería.

El so uniforme yera verde representando el rexuvenecimientu del país y adoptaron el saludu romanu. Como símbolu escoyeron una cruz triple que representa les barres d'una celda como sinónimu de martiriu. Esta recibe'l nome de la **Cruz del Arcánxel Miguel**.

## Referencies

## Enllaces esternos